วัยเกษียณสู่ "โคก หนอง นา โมเดล" ครัวเรือนต้นแบบ เกษตรผสมผสานทฤษฎีใหม่ ความพอเพียงชาวบ้านลำพะยา ยะลา
ที่เห็นอยู่นี้เป็นพื้นที่ 2 ไร่ของป้าคิ้ม ชาวบ้านลำพะยา ยะลา ในวัยเกษียณ ซึ่งได้เดินตามรอยเท้าพ่อ หันมาปรับเปลี่ยนพื้นที่สวนผลไม้ เป็น "โคก หนอง นา โมเดล" ตามโครงการพัฒนาหมู่บ้านเศรษฐกิจพอเพียง เลี้ยงสัตว์ ปลูกพืชผสมผสานร่วม 6 เดือน ได้ผลผลิตดี สามารถลดรายจ่าย เพิ่มรายได้ให้ครัวเรือนนางพรเพ็ญ สีชุมภู ชาวบ้านเหนือ ม.1 ตำบลลำพะยา อำเภอเมืองยะลา เล่าให้ฟังว่า เมื่อก่อนพื้นที่แห่งนี้เป็นพื้นที่ปลูกมะพร้าว ทุเรียน 40 ปีมาแล้วไม่ได้ต่อยอดและมีการเสื่อมสภาพไป  พอพัฒนาชุมชนยะลาเสนอโครงการ "โคก หนอง นา" เข้ามา เห็นเป็นโครงการที่ดีและเกษียณมาไม่ได้ทำอะไร ก็เลยได้เข้าอบรม ลองมาทำดู ก็ได้ผลดีทาง พช. ก็ได้เข้ามาช่วยขุด มาปรับพื้นที่ ทำบ่อ ทำคลองไส้ไก่ เพื่อไว้เลี้ยงปลา สวาย ปลาตะเพียน ปลาดุก ปลาหมอ ใช้ทุนของ พช. ทั้งหมด มีโคก หนอง ก็ทำนาด้วย ซึ่งข้าวที่ปลูกก็จะนำมาเลี้ยงเป็ด เลี้ยงไก่ ที่ พช. ให้มา รวมถึงปลูกพืช 5 ระดับ พืชเศรษฐกิจกิจชั้นสูง พืชชั้นกลาง ทุเรียน ต่ำเตี้ย เรี่ยดินสำหรับพืชชั้นสูงนั้น ดูแล้วไม่เหมาะกับพื้นที่ ก็เลยปลูกพืชชั้นกลาง ทุเรียนในช่วงที่กว่าจะได้ผลผลิต 4-6 ปี เราก็ปลูกพืช แค มะระ ข้าวโพด มะเขือ พริก กล้วย ฯลฯ ขายไป รวมถึงดอกดาวเรืองไว้ขายในวันพระ สมุนไพรทุกชนิด หมุนเวียนในครัวเรือน เลี้ยงเป็ด เลี้ยงไก่เสริมรายได้ก็พออยู่ได้ ไม่ต้องซื้ออะไร มีพืชผักกินทุกชนิด พอทำแล้วช่วงโควิดที่หลายคนได้รับผลกระทบ เราก็ไม่ลำบาก การกิน มีที่อยู่ที่ทำกิน มีอาชีพ มีรายได้อยู่ได้ ไม่ได้รับผลกระทบอะไร พอกินพอใช้ เหลือกินแจกชาวบ้าน รวมถึงให้ชาวบ้านเข้ามาศึกษาดูงาน เราสอนวิธีปลูก ทำปุ๋ย พอชาวบ้านได้เห็นของเรา ก็จะได้นำไปเป็นตัวอย่างทำตามที่นี่จะปลูกพืชหมุนเวียนตลอดไม่ได้ขาด มีรายได้ มีขายตลอด มะเขือปลูกใหม่ทดแทนกินได้ ต้นกล้า รุ่นที่ 1 เพาะต่อยอดได้ จะได้ไม่มีพืชขาดบ้าน ขาดตลาด ลูกค้าก็จะมีตลอด มีขายตลอด มาซื้อถึงบ้าน ขายไม่ทัน คนในพื้นที่ชอบกินผักปลอดสารพิษอยู่แล้วสำหรับรายได้นั้น ก็จะได้จากการขายไข่เป็ด ไข่ ไก่ ส่วนผัก เก็บวันเว้นวัน 3 วันเก็บครั้งบ้าง ครั้งหนึ่งประมาณ 100-250 บาท เดือนหนึ่งรวมๆ กันก็ประมาณ 6 พันกว่าบาท พออยู่ได้ เป็นงานที่บ้านเหลือขายได้กินในครอบครัว